Waldorf hírsaláta | Waldorf Gödöllő
Waldorf Hírsaláta 2015.05.25.
Kivételesen a “rendes” hírlevél idejében, de remélhetőleg azt nem zavarva küldöm ezt a gyűjteményt. Diák, pedagógus és szülőtársaink megint remek alkotásokkal, ötletekkel és programokkal lepnek meg minket, ezekből gyűjtöttem egy csokornyit. Egy régi tévhitet is bedobtam egy cikkel: ” a Waldorf iskolában nem tanulnak semmit”- ez persze hamis és túlzó, aki mondja, az is tudja, de most egy frappáns válasz született… Neked mi a véleményed?
Ha folyamatosan szeretnétek ezeket követni, lájkoljátok az iskola nem hivatalos Facebook oldalát, és persze olvasgassátok gyönyörű és informatívhonlapunkat!
És köszönjük, ha továbbküldéssel, megosztással, kommenteléssel, válaszolással segítitek az információk áramlását!
Első előtti kérés szülőtársunktól:
Speciális, domború lámpabúrákhoz keresek restaurátort, ha tudtok valakit aki ezzel foglalkozik, kérem irányítsátok hozzám.
Rábel Kristóf
0620/7752714
Vitaindító:”mert a Waldorf iskolákban nem tanulnak semmit?! – akkor hogy jutnak be az orvosira?”
Kert a családban- utógyújtás- fotógaléria 1.0.
Május 29, június 3. Zeneházi koncertek
Felhő – út kiállítás a gödöllői könyvtárban:
Mester És Margarita a Reggimiben..!
“Május 30-31-én kitárjuk az Atlantisz Életmód Központ kapuját!”
Érzelmi intelligencia munkafüzet – ki hallott már ilyet?
“Hogy jut be az orvosira valaki egy waldorf iskolából? Igaz történet..Mert a waldorf-diákok köztünk járnak, minket és gyerekeinket tanítják, gyógyítják,vagy egy szép csokor virágot adnak nekik, vagy egy kedves mosolyt és egy fagyit.. Alkalmazottként vagy a saját vállalkozásukban, itthon vagy a nagyvilágban- bármit meg tudnak tenni..Mindeközben, csak úgy mellékesen, a feje tetejére állítják és jobbá teszik a világot..tapasztalatból mondom:)
A Dióhéjban is folyamatosan olvashatjátok volt diákjaink izgalmas életútjainak leírását, Ti is kiegészíthetitek, írjatok, szóljatok hozzá!
Fotók a Kert a családban- család a kertben kiállításról, további fotók még várhatók! Te rajta vagy? Lám, a láma igen..:)
Iskolai program:
Jelenlegi és volt művész szülő-és pedagógustársaink – Balla Vera, Dvorszky Anikó, Kovács Gabriella, Kőhalmi Ákos, Szentiványi-Székely Enikő, Varga Zoltán Zsolt – is szerepelnek azon a kiállításon, ami Felhő – út címmel május 29-én, délután hat órakor nyílik meg a Gödöllői Városi Könyvtár belső udvarán, Gémesi György polgármester köszöntőjével, részletek az iskola honlapján, szeretettel várunk mindenkit!
“Sok Szeretettel várunk minden kedves érdeklődőt a Göllner Mária Regionális Waldorf Gimnázium 12. osztályának éves színdarabjára!
2015. május 26., kedd, május 28., csütörtök, május 29., péntek, május 30., szombat, 19:00
Jegyek, szereposztás, cím, stb. részletek itt.
Volt szülőtársunk, Józsa Andrea megálmodta, vezeti és most megnyitja az Atlantisz Életmód Központot Gödöllőn
“Most betekintést nyerhetsz, hogy mennyi fejlődésedet és gyógyulásodat szolgáló tevékenység található nálunk.
2 napon át rengeteg előadás, mozgásprogram, masszázs, meditáció, hennafestés, szabadtéri programok várnak Benneteket, ha ellátogattok az Atlantisz Életmód Központba Gödöllőn. A gyereknapi programokról is további részletek itt: és itt.
És kinek van rá szüksége? Mindenkinek!
Az életben való beváláshoz leginkább az érzelmi intelligencia kell- leegyszerűsítve így vezetném be szadai Waldorf óvodás szülőtársunk különleges, hiánypótló alkotásának ajánlását. Dr. Skíta Erika: Érzelmi intelligencia gyakorlatok c. füzetéről így ír a szerző:
“Az érzelmi és társas intelligencia gyerekek számára 5 igen fontos részterületére koncentráltunk, amikor kidolgoztuk a füzetet.
– öntudatosság
– önmenedzsment
– társas tudatosság
– kapcsolati képesség
– felelős döntéshozatal
A füzet 52 színes, egyedileg illusztrált oldalon tartalmaz játékos, beszélgetős, gyakran rajzolható, kitölthető, kivágható gyakorlatokat, hogy minél könnyebben be tudják illeszteni az érzelmekkel való „kapcsolatot” a mindennapokba a szülők és a gyerekek, ami az eddigi tapasztalatok alapján mindkét félnek javára válik. Alapvetően nem beszélünk az érzelmeinkről, és a gyerekek sem tudják így megfogalmazni mi zajlik bennük. Ezen igyekszünk változtatni, hogy ők már jóval több információval rendelkezzenek önmagukról, mint a szüleik. J
A füzet itt érhető el: www.ertsunkszot.hu/erzelmi-intelligencia-fuzet“
Következő szám tervezett megjelenése: 2015. június 1.
Waldorf hírsaláta 2015.03.02.
A Gödöllői Waldorf Hírsaláta „szerkesztősége” egyre több ajánlatot kap, hogy tegye közzé és hirdesse a közösség tagjai között, ezt örömmel látjuk.
Várjuk visszajelzéseiteket a hírlevéllel, kommunikációval kapcsolatban! (FB, honlap, stb.)
Aki még több érdekes és színes hírt szeretne, keresse a közösség és az iskola Facebook oldalát: Gödöllői Waldorf Hírek néven.
Nyílt napok és pedagógusokkal való ismerkedés: dátumok és részletek a waldorf-godollol.hu oldalon
Szolid álláshirdetés a babati biokertben – elkötelezetteknek
Kutatók napja – a Waldorf pedagógiáról
Van 10 évesnél idősebb gyereke, aki táborozna? Önkénteskedne esetleg Ön? Jöjjön a TERMIK-táborba!
A talpraesettebb diákokért
Nyílt napok és pedagógusokkal való ismerkedés
Részletes programok a www.waldorf-godollo.hu oldalon! Ha a Te gyereked már ide jár, de ismersz valakit vagy közösségeket, akik iskolát/óvodát keresnek, nyugodtan ajánld nekik intézményünket, minden részletet megtalál erről a fenti honlapon ill. az ott meghirdetett programokon.
Feladó: Berkes Mária <emberke88@gmail.com>
Tárgy: biokerti munka
Címzett: babatibiokert@googlegroups.com
Kedves Barátaink, Vásárlóink!
Segítségeteket szeretnénk kérni. Amennyiben van az ismerőseitek között olyan valaki, aki szívesen dolgozna (időlegesen) a babatvölgyi biokertészetben, kérjük, szóljatok.
Fontos tudnivalók a munkáról:
A jelöltnek a Gödöllői Munkaügyi Központban regisztrált munkanélkülinek kell lennie, mivel a munkaerő felvételre jelenleg közfoglalkoztatási programon belül van lehetőségünk.
Nem kifejezetten vonzó munkahelynek számítunk: igen sok, nehezebb és könnyebb fizikai munkavégzéssel és rendkívül alacsony bérezéssel (bruttó kb. 79.000.- Ft/hó). Egyetlen igazi előnye van: a biokertművelés öröme. Ez számunkra nagyon fontos vonzerő, és olyan embereket keresünk, akiknek ez szintén számít.
Lakhely szerint leginkább gödöllői illetékességű jelölteket keresünk.
Termik tábor: 10 év feletti gyerekeknek kiváló program!
A talpraesettebb diákokért:
Érdekes kezdeményezéshez várják a hivatásuknak élő szülők jelentkezését!
Waldorf hírsaláta 2015.02.06.
Az elmúlt hetekben nem jelent meg Waldorf Hírsaláta, de most ez sikerülni fog, és az eddig ki nem küldött híreket, jó kezdeményezéseket is megkapjátok. Várjuk visszajelzéseiteket, hogy a legjobb és legváltozatosabb hírsaláta kerüljön elétek a péntek délutáni munkaidőben..
Hírek az iskola honlapjáról
Felnőtt farsang:
Sok-sok éve hagyomány, hogy a farsangi időszakban a felnőtteknek is rendezünk mulatságot. Idén is nagy szeretettel várjuk minden kedves régi és jelenlegi szülőtársunkat, tanárainkat és óvodapedagógusainkat FEBRUÁR 6-án, PÉNTEKEN este 19:00 órától, iskolánk EURITMIA termében!
http://waldorf-godollo.hu/felnott-farsang-2015/
Szadai nyílt nap:
Nyílt nap a szadai Waldorf óvodában, február 7-én. Részletek itt!
Új elsős osztálytanító:
Bemutatkozik a leendő elsős osztálytanító, Richter Bea, 2015.02.09. 18.00 – a program többi részlete itt olvasható.
Büszkeségünk:
Idén is kiválóan szerepelt népi énekes együttesünk egy lengyelországi fesztiválon, amihez gratulálunk a diákoknak és tanáraiknak, Jelinek Eszternek és Tápai Dórának. A részletekről itt lehet olvasni, gyönyörködni:
További érdekes hírek, információk, programok, lehetőségek:
És az iskolánkhoz kötődő
Fészkehagyók – hírvivők
Szülőtársunktól és óvodapedagógus szakembertől, Gfellner Csillától kaptunk két anyagot, mintegy megerősítéseként a Waldorf-pedagógia iránti elköteleződésnek, pozitív hatásába vetett bizalomnak:
Egy értékes írás az ELTE egy “Waldorfos” egyetemista diákjától, Molnár Blankától:
Az iskolai nevelés szerepe… Molnár Blanka
Blanka az ELTE Humánökológia MA I. évfolyam hallgatója, a tantárgya, amire írta ezt a dolgozatot: Környezet és etika
Címe: Mélyökológia a Waldorf-pedagógiában? Az iskolai nevelés szerepe az önmagunkhoz és a természethez való viszonyunk formálásában.
A másik fiatal waldorf -diákból lett felnőttel készült egy riport szintúgy egy “Waldorfos” Sólyom ösztöndíjas fiatalról, Holczer Angéláról.
http://tehetseg.hu/interjuk/betoncsontvazak-helyett-foldkupac
Fogyatékkal élő gyereket nevelők:
A JÓL-LÉT Alapítvány fogyatékos gyermeket nevelő női résztvevőket keres fókuszcsoportos beszélgetéshez. A beszélgetés február 9. hétfő délelőtt lesz Gödöllőn a Palánta Családi Napköziben, részletek a csatolt meghívóban. A JÓL-LÉT Alapítvány és a Motiváció Alapítvány országos tapasztalatokat összegző felmérést készít a fogyatékos gyermeket nevelő nők körében a munkavállalást befolyásoló tényezőkről, ennek keretében vizsgálják a munkaerő-piaci tapasztalatokat, lehetőségeket, a családi munkamegosztást, a kiegészítő szolgáltatások elérhetőségét, kimutatva a gyermekek fogyatékossági csoportjai és az országon belüli területi sajátosságokat, tendenciákat. A kutatás eredményeinek széleskörű bemutatása a program egyik célja, hiszen a sérült gyermeket nevelő nők munkaerő-piaci részvétele alacsony szintű, ugyanakkor ennek részleteiről jelenleg nem állnak rendelkezésre átfogó adatok. A kutatási eredmények alapján kidolgozott munkaerő-piaci szolgáltatást a NÓRA-HÁLÓZAT (www.norahalo.hu) és a MOTIVÁCIÓ Alapítvány partnerszervezetei számára átadják, így az ország minden nagyvárosában elérhetővé válik a fogyatékos gyermeket nevelő nők számára. Bővebb információ: http://jol-let.com/projektek/aktualis-projektek/nora-tamaszpont/
Kérjük, továbbítsátok a meghívót érintett ismerőseiteknek!
Egyéb hírek, felajánlások szülőtársainktól:
Idared alma vegyszermentes 170ft/kg áron eladó, Szarvas Mónika 70-417-4233
Családi házat bérelnének:
Kolléganőm kiadó családi házat keres Gödöllőn. Két szoba nappalis vagy három szobás lenne megfelelő. Megbízható leinformálható család. Két felnőtt lány és édesapjuk hosszú távra szeretnének bérelni.
Ha tudtok benne segíteni, kérlek értesítsétek.
Sissifagyizo@gmail.com
A gödöllői Sissi Fagyizóba keresek bentre olyan valakit aki sokat akar és tud dolgozni. Hétvégén is szükséges. Kreatív, esetleg sütésben járatos. Ügyes kezű.
Speciális végzettség nem szükséges, minden megtanulható a kollégáktól. De ha ügyes cukrász az illető, az előnyt jelenthet:)
Szerkesztette: Fülöp Hajnalka hfulop@gmail.com
Sugalmazó,inspirátor:Kecskés Judit
Következő szám megjelenése: 2015. február 13.
Waldorf hírsaláta 2015.01.16.
A Gödöllői Waldorf Hírsaláta áll előtted, friss, ropogós, jó egészséget hozzá, találkozzunk a programokon! A hírek szabadon terjeszthetőek.
Újra lesz Waldorf-bál!
2015. január 24-én, szombaton 18:30 órakor rendezzük meg a IV. Jótékonysági Waldorf Bált az Erzsébet Királyné Szálloda dísztermében, melyre nagy szeretettel várunk mindenkit! Jegyek kaphatóak reggelenként iskolánk bejáratánál, ára 4500 Ft.
Vidám bemutatókkal készülnek – volt és jelenlegi – diákjaink, szülőink és tanáraink, a vacsorához gyakorolnak a zenészek (Vizy Miklós és Péter, Meleg Dezső – Shadows árnyékában), a tánchoz pedig készül DJ Akka (alias Kőhalmi Ákos), így várhatóan ismét garantált lesz a vidám hangulat és a jó szórakozás!
Előadások a pedagógiánkról
Ajánljuk szeretettel a 2015/16 tanév első osztályába készülőknek, valamint jelenlegi szülői körünknek is beszélgetéssel egybekötött előadásainkat, melyek betekintést nyújtanak a Waldorf-pedagógiába, mindennapi gyakorlatunkba. Első előadás, január 28-án az iskolaérettségről, 18 órától. Előadó Tóth Piroska, 3. osztályos osztálytanító, kézimunka és szabad vallás tanár. Beszélgetős, tartalmas program lesz, hiteles pedagógustól.
Tévhitek a waldorf iskolákról
Rekordokat dönt Facebook oldalunkon ez a poszt:
„Emlékeztek még a Három klasszikus tévhit a Waldorf-iskolákról című cikkünkre? Íme újabb hat sommás kijelentés, melyeket kénytelenek vagyunk a báli szezon alkalmából tételesen szétbombázni.” – idézet az újpesti Csillagberek Waldorf Iskola oldaláról.
https://www.facebook.com/WaldorfGodollo – várjuk a lájkolókat, követőket!
Táplálkozásművészeti Műhely
Nagy Gábor beszél a Táplálkozásművészeti Műhely első előadásában 2015. január 21-én, 18-órától, a Göllner Mária Regionális Waldorf Gimnáziumban, korunk tipikus táplálkozási mítoszairól
Fuvola, gitár és zongora koncertet adnak a Zeneház tanulói 2015. január 26-án és 30-án, fél öttől, az iskola Euritmia termében. Gyertek, nagyon szép lesz, részletek a linken!
A Gödöllői Szabad Waldorf Óvoda bemutatkozó programsorozata, 2014. február 14-től.
Leendő elsős osztálytanítónk 2015/16 –Richter Bea
A téli Évszakünnep egyik legfelemelőbb pillanata a leendő elsős osztálytanító bemutatása. Erre a nemes feladatra a Tanári Konferencia a 2015/16-os tanévre Richter Beának adta meg a bizalmat, egy olyan kedves kollégánknak, aki már kipróbálhatta magát osztálytanítóként nyolc éven át, jelenleg pedig angol szaktanárként tanítja kisiskolásainkat. Bea részletes bemutatkozása itt olvasható.
Az idei első ünnep fotói
2015. január 6-án, Vízkereszt ünnepe az adventi koszorúk elégetésével vette kezdetét, majd az 1.-5. osztályosok a koszorúkból megmaradt üszkökkel, maradványokkal a Rákos-patakhoz vonultak. Itt a vízkereszti ceremónia részeként az üszkök egy részét elúsztatták a vízzel, másik részét pedig a vízzel együtt visszavitték az iskolába, amellyel megszentelték a termeket.
Ez idő alatt a hatodikosok újévi jókívánságokat regöltek az osztályokban, majd a város különböző pontjain – többek között az Idősek Otthonában is. Hetedikeseink az iskolában kooperatív tevékenység keretében a Napkeleti bölcsekkel foglalkoztak, a nyolcadik osztály pedig preparátumot készített a biodinamikus gazdálkodás jegyében, valamint szociális festéssel tették az ünnepet mélyen átélhetővé.
Még több fotó a flickr-en, köszönet értük Kolinger Margónak!
Termik tábor – a tuti
Iskolánk volt diákjainak és szülői körének egy részének kezdeményezéséből jött létre az a tábor, ami egyre értékesebbé válik az idők során. Most Te is részese lehetsz! Indul a 2015-ös tábor általános jelentkezési időszaka, azaz mostantól jelentkezhettek a http://termiktabor.hu/jelentkezes címen. Tartsatok velünk Ti is 10 napos nomád gyermektáborunkba, egy csörgedező patakokkal határolt tisztáson, a Mecsekben. Fergeteges társaság, remek programok és játékok, a nyolcadik TERMIK Táborban!
Időpont: 2015. július 06-15.
Bővebb információ a www.waldorf-godollo.hu és a www.termiktabor.hu oldalakon
A bolygóminőségekhez tartozó színek és fák megfestése
A hét lelki alkat
Műhelymunka Ujváry Éva festés-terepautával
Jelentkezés, részletek, ár
És végül egy „kakukktojás”, ami mégsem az:
Ezen a héten az e sorok írója által szerkesztett Modern Iskola c. lap online felületén megjelent ez a cikk, és rekordokat döntött olvasottságban, rengetegen megosztották. A cikk arról szól,mi is marad meg a diákokban a pedagógusokról. Most kicsit mindenki hunyja be a szemét, és idézze fel a kedvenc tanárát, majd utána olvassa ezt el, és gondolja végig, miért is jó a Waldorf iskolába járni? Akár még szülőként is?
http://moderniskola.hu/cikk/mire-emlekeznek-diakok-tanarokrol-leginkabb
Egy pedagógus gondolatai a kollégáinak, arról, hogy mire fognak emlékezni a diákok velük kapcsolatban, és szerinte milyen – személyes – megnyilvánulásokat érdemes előtérbe helyezni.
Sugalmazó, inspirátor:Kecskés Judit
Következő szám megjelenése: 2014.január 23.
Waldorf Hírsaláta 2014.11.16.
A kommunikációs csoport megbeszélése értelmében tőlem fogtok olyan híreket kapni, amik iskolatársaink, szülőtársaink köréből származnak, és lazán kötődnek iskolánkhoz, sokféle élethelyzetre adnak megoldást, és színesek, rövidek. Programajánlók, eladó dolgok, szolgáltatások, keresések és érdekes cikkek is lehetnek benne, részletek a honlapunkon: www.waldorf-godollo.hu
Most az idei első “rendesen” szerkesztett hírsalátát ” tartjátok kezetekben, kedves olvasók, köszönjük a figyelmeteket!
Márton-napi szép képek
Pán-klub: iskolánk volt diákjának elképesztő beszámolója
Miklós bácsi köszönete a hulladékgyűjtésért
Tévhitek a Waldorf Iskoláról!
Waldorf Bazár: 2014. nov. 22, szombat!
Gyönyörű képek a remekül sikerült Márton-napról
Forrás: www.waldorf-godollo.hu, köszönet Skoda Mercinek és Kecskés Jutkának a fotós-kommunikációs munkáért és a 2. osztálynak a szervezésért, megvalósításért és az eljövőknek, hogy ilyen jó volt velük! https://www.flickr.com/photos/108667697@N08/sets/72157646928945324/
Pán-Klub:
Igazán izgalmas előadásra hív ismét mindenkit a Pán klub 2014. november 21-én, pénteken 18:00 órakor! A régi “Kalandozó magyarok” sorozat folytatásaképpen a meghívott vendég Mayer Marci lesz, iskolánk egykori diákja, aki 16.000 km-t tett meg autóstoppal Oroszországon át. Marci jelenleg a Budapesti Corvinus Egyetem diákja, képvetítéssel egybekötött élménybeszámolója témája: Autóstoppal haza az Észak-Koreai határról Szibérián, Mongólián, az Urálon, a Kaukázuson és a Krimen át. Személyes élmények, találkozások – érdemes eljönni most is!
http://waldorf-godollo.hu/ujra-pan-klub-2/
Vizy Miklós gondnok köszönete
A bejárati falitáblán olvasható, hogy 61.000 Ft értékben (az e-mailben kiküldött hírlevélben megjelent szám sajnos hibás volt!) hoztunk be papírhulladékot, amit átvettek tőlünk, és ennyivel gazdagodott az iskolánk (amit már látni is, mire költ Miklós – talán ez a forrása az épülő járdának? Vigyázat, ez találgatás, de a bevétel és a járda kőkemény valóság!) Köszönet érte, folyt. köv.!
Tévhitek a waldorf-iskoláról- és azok cáfolata!
Találkoztatok már olyan megjegyzésekkel, hogy a “waldorfos szülők mind bio-szülők, vagy “majd állandóan kalákában dolgozunk ingyen az iskolában?”, esetleg: “tele van nehezen kezelhető, disz-es” gyerekkel az iskola..”? Ebben a cikkben ügyesen megválaszolja a szerző a tévhiteket, érdemes elolvasni, terjeszteni!
http://csillagberek.hu/harom-klasszikus-tevhit-a-waldorf-iskolarol/
Adventi bazár Gödöllőn
November 22-én Adventi Bazár, régi szülőtársainkat, tanárainkat, diákjainkat és valamennyi hozzánk kötődő régi és új gyereket, felnőttet szeretettel várunk! A szervező osztályok idén is kitettek magukért, plakátjukat ld. itt (Megosztás Planicska-Altdorfer Eszter által!) Osszátok, terjesszétek, gyertek el!
Tel.: 06 70 275 6641″